**Csongrád Város Polgármesterétől „M”**

**Száma:** Szo/54-16/2022

**Témafelelős:** Vinczéné Dudás Katalin

***ELŐTERJESZTÉS***

***Csongrád Városi Önkormányzat Képviselő-testületének***

***2022. december 15-ei ülésére***

**Tárgy:** *Javaslat:* *A települési támogatás megállapításának, kifizetésének, folyósításának, valamint felhasználásának ellenőrzéséről szóló* 10/2020. (II. 21*.) önkormányzati rendelet módosítására.*

**Tisztelt Képviselő-testület!**

Az Országgyűlés 2022. november 30-án hirdette ki *Magyarország biztonságát szolgáló egyes törvények módosításáról szóló 2022. évi L. törvényét*.

Az elfogadott törvény a társadalombiztosítási nyugdíjakhoz nem kapcsolódó ellátásokra, jövedelemhatárokra és egyéb összeghatárokra – a bírósági végrehajtásról szóló törvény kivételével   
– **egységes viszonyítási alapot vezet be szociális vetítési alap elnevezéssel**.

Ennek következtében *a szociális igazgatásról és a szociális ellátásokról szóló 1993. évi III. törvényben* (a továbbiakban: Szt.) ***„*az öregségi nyugdíj mindenkori legkisebb**” összeg szövegrész helyébe „**a szociális vetítési alap**” szöveg lép.

Az Szt. 132. § (4) bekezdés g) pontja hatalmazta fel a képviselő-testület *a települési támogatás megállapításának, kifizetésének, folyósításának, valamint felhasználásának ellenőrzéséről szóló 10/2020. (II. 21.) önkormányzati rendelet (a továbbiakban: Rendelet)* megalkotására.

Ez a Rendelet szabályozza a különböző települési támogatási formákat, melyek jogosultsági jövedelemhatárai is az öregségi nyugdíj mindenkori legkisebb összegének meghatározott %-os mértékéhez kapcsolódnak.

A fenti törvény alapján szükségessé vált a helyi rendeletünkben „**az öregségi nyugdíj mindenkori legkisebb**” szövegrész helyébe „**a szociális vetítési alap**” szövegcsere átvezetése.

**Tisztelt Képviselő-testület!**

A fentiekben részletezett indok miatt javaslom a települési támogatás megállapításának, kifizetésének, folyósításának, valamint felhasználásnak ellenőrzéséről szóló 10/2020. (II.21.) önkormányzati rendeletmódosítását.

A jogalkotásról szóló törvény szerint a jogszabály előkészítője, a jogszabály feltételezett hatásaihoz igazodó részletezettségű előzetes hatásvizsgálat elvégzésével fel kell, hogy mérje a szabályozás várható következményeit, önkormányzati rendelet esetén az előzetes hatásvizsgálat eredményéről a képviselő-testületet tájékoztatni kell.

**A hatásvizsgálat során vizsgálni kell, hogy**

a.) a tervezett jogszabály valamennyi jelentősnek ítélt hatását különösen:

aa.) társadalmi, gazdasági, költségvetési hatásait

ab.) környezeti és egészségi követelményeit

ac.) adminisztratív terheket befolyásoló hatásait, valamint

b.) a jogszabály megalkotásának szükségességét, jogalkotás elmaradásának várható következményeit, és

c.) a jogszabály alkalmazásához szükséges személyi, szervezeti, tárgyi és pénzügyi feltételeket.

* + - 1. ***A rendelet-tervezet társadalmi, gazdasági költségvetési hatásai:*** nem releváns

***2. Rendelet-tervezet megalkotása környezeti és egészségügyi következményei:*** nem releváns

***3. Tervezett rendelet megalkotása adminisztratív terheket befolyásoló hatásai:*** nem növeli

***4. Jogszabály megalkotásának szükségessége, a rendeletalkotás elmaradásának várható következményei:***

Magyarország biztonságát szolgáló egyes törvények módosításáról szóló 2022. évi L. törvény bevezette „a szociális vetítési alap” fogalmát az „öregségi nyugdíj mindenkori legkisebb” szövegrész helyett.

***5. A rendelet alkalmazásához szükséges személyi, szervezeti, tárgyi és pénzügyi* *feltételek:***

A rendelet alkalmazásához szükséges szervezeti feltételek rendelkezésre állnak, a szükséges tárgyi, személyi, pénzügyi feltételek a 2022. évi költségvetésben kerülnek biztosításra.

Csongrád, 2022. december 6.

Bedő Tamás

polgármester

**Csongrád Város Önkormányzata Képviselő-testületének .../.... (...) önkormányzati rendelete**

**A települési támogatás megállapításának, kifizetésének, folyósításának, valamint felhasználásának ellenőrzéséről**

Csongrád Városi Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 1. § (2) bekezdésében, a 26. §-ban, a 32. § (1) bekezdésében, a (3) bekezdésében, a 45. §-ban, a 48. § (4) bekezdésében, a 132. § (4) bekezdés g) pontjában, valamint Magyarország Alaptörvénye 32. cikk (1) bekezdés a) pontjában, (2) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a) pontjában, valamint a szociális igazgatásról és szociális ellátásokról szóló 1993. évi III. törvény 10. § (1) bekezdése és a 25. § (3) bekezdés b) pontja, valamint a gyermekek védelméről és a gyámügyi igazgatásról szóló 1997. évi XXXI. törvény 18. § (2) bekezdése szerinti feladatkörében eljárva a következőket rendeli el:

**1. §**

A települési támogatás megállapításának, kifizetésének, folyósításának, valamint felhasználásának ellenőrzéséről szóló 10/2020. (II. 21.) önkormányzati rendelet

*1.* 4. § (14) bekezdés a) pontjában az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg,

*2.* 4. § (14) bekezdés b) pontjában az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg,

*3.* 4. § (14) bekezdés c) pontjában az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg,

*4.* 6. § (2) bekezdés a) pontjában az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg,

*5.* 6. § (2) bekezdés b) pontjában az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg,

*6.* 7. § (1) bekezdés nyitó szövegrészében az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg,

*7.* 7. § (2) bekezdés a) pontjában az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg,

*8.* 9. § (2) bekezdésében az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg,

*9.* 10. § (1) bekezdésében az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg és az „az öregségi nyugdíjminimum” szövegrész helyébe az „a szociális vetítési alap” szöveg,

*10.* 13. § (1) bekezdésében az „az öregségi nyugdíj mindenki legkisebb” szövegrész helyébe az „a szociális vetítési alap” szöveg,

*11.* 14. § (1) bekezdés b) pontjában az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg,

*12.* 17. § (1) bekezdésében az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg,

*13.* 17. § (2) bekezdésében az „az öregségi nyugdíj mindenkori legkisebb összege” szövegrész helyébe a **„28.500 Ft”** szöveg,

*14.* 18. § (1) bekezdés a) pontjában az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg,

*15.* 18. § (1) bekezdés b) pontjában az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg,

*16.* (1) bekezdés c) pontjában az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg,

*17.* 19. § (2) bekezdés a) pontjában az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg,

*18.* 19. § (2) bekezdés b) pontjában az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg

lép.

**2. §**

Ez a rendelet 2023. január 1-jén lép hatályba.

|  |  |
| --- | --- |
| Bedő Tamás polgármester | Dr. Juhász László  jegyző |

Végső előterjesztői indokolás

Magyarország biztonságát szolgáló egyes törvények módosításáról szóló 2022. évi L. törvény a társadalombiztosítási nyugdíjakhoz nem kapcsolódó ellátásokra, jövedelemhatárokra és egyéb összeghatárokra - a bírósági végrehajtásról szóló törvény kivételével  
– egységes viszonyítási alapot vezetett be szociális vetítési alap elnevezéssel.

*A települési támogatás megállapításának, kifizetésének, folyósításának, valamint felhasználásának ellenőrzéséről szóló 10/2020. (II. 21.) önkormányzati rendeletben* rögzített különböző települési támogatási formák jövedelem feltételei az öregségi nyugdíj mindenkori legkisebb összegének meghatározott %-os mértékéhez kapcsolódnak.

A fenti törvény alapján szükségessé vált a Rendeletben „**az öregségi nyugdíj mindenkori legkisebb**” szövegrész helyébe „**a szociális vetítési alap**” szövegcsere átvezetése.